CELEX: 62019TN0543
Language: el
Date: 2019-07-30 00:00:00
Title: Υπόθεση T-543/19: Προσφυγή της 30ής Ιουλίου 2019 – Ρουμανία κατά Επιτροπής

7.10.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 337/12
            
         
      Προσφυγή της 30ής Ιουλίου 2019 – Ρουμανία κατά Επιτροπής
      (Υπόθεση T-543/19)
      (2019/C 337/13)
      Γλώσσα διαδικασίας: η ρουμανική
      
         Διάδικοι
      
      
         Προσφεύγουσα: Ρουμανία (εκπρόσωποι: C. Canțăr, M. Chicu, A. Rotăreanu και E. Gane)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει μερικώς την απόφαση C(2019) 4027 τελικό της 23ης Μαΐου 2019, ως ακολούθως:
                  
                              α.
                           
                           
                              κατά το μέρος που αφορά τα ποσά που καταχωρούνται στις στήλες 2 και 3, γραμμή 1, του πίνακα σχετικά με το υπόλοιπο στο κείμενο της απόφασης C(2019) 4027 τελικό, καθόσον η Επιτροπή υποχρεούται να υπολογίσει εκ νέου τα ποσά αυτά λαμβάνοντας υπόψη το ποσοστό συγχρηματοδότησης 85 % από τα Ταμεία σε άξονες προτεραιότητας 1 και 2 του Programul Operațional 2014RO16M1OP001 Infrastructură Mare [Επιχειρησιακό Πρόγραμμα Μεγάλων Υποδομών (POIM)]·
                           
                        
                              β.
                           
                           
                              κατά το μέρος που αφορά τον υπολογισμό των ποσών που καταλογίζονται, σε ευρώ, στα ταμεία σε άξονες προτεραιότητας 1 και 2 του POIM στο παράρτημα της απόφασης C(2019) 4027 τελικό, και ειδικότερα:
                              
                                          —
                                       
                                       
                                          η ενότητα που αφορά το Ταμείο FC, σημείο 1 – Χρηματοδοτικό σχέδιο – Πίνακας 18a – γραμμή AP1 – στήλη C – Ποσοστό συγχρηματοδότησης – 75 % να αντικατασταθεί με 85 %, κατά την έννοια της απόφασης C(2018) 8890 τελικό, καθόσον η Επιτροπή υποχρεούται να προβεί στον εκ νέου αυτόν υπολογισμό, λαμβάνοντας υπόψη το ποσοστό συγχρηματοδότησης 85 %, των ποσών που έχουν καταχωρισθεί στα ακόλουθα σημεία:
                                          
                                                      —
                                                   
                                                   
                                                      Σημείο 3 – παράρτημα 1 – γραμμή AP1, στήλη F – Ποσό που καταλογίζεται στα ταμεία και στήλη F7 – Ποσό που καταλογίζεται στα ταμεία συν ποσό που καταβλήθηκε ήδη και περιορίζεται στη συνεισφορά του ταμείου·
                                                   
                                                
                                                      —
                                                   
                                                   
                                                      Σημείο 4 – Υπολογισμός ετήσιου υπολοίπου – γραμμή AP1, στήλη CA και στήλη R – Αναθεωρημένο ποσό που καταλογίζεται στα ταμεία·
                                                   
                                                
                                                      —
                                                   
                                                   
                                                      Σημείο 5 – Ετήσιο υπόλοιπο – στήλη T – Αναθεωρημένο ποσό που καταλογίζεται στα ταμεία·
                                                   
                                                
                                                      —
                                                   
                                                   
                                                      Σημείο 5 – Ετήσιο υπόλοιπο – στήλη V – γραμμή «Προς ανάκτηση»·
                                                   
                                                
                                    
                                          —
                                       
                                       
                                          τμήμα σχετικά με το ΕΤΠΑ, Σημείο 1 – Οικονομικό σχέδιο – Πίνακας 18a – γραμμή AP2 – στήλη C – Ποσοστό – 75 % να αντικατασταθεί με 85 %, κατά την απόφαση C(2018) 8890 τελικό, καθόσον η Επιτροπή υποχρεούται να προβεί στον εκ νέου αυτόν υπολογισμό, λαμβάνοντας υπόψη το ποσοστό συγχρηματοδότησης 85 %, των ποσών που έχουν καταχωρισθεί στα ακόλουθα σημεία:
                                          
                                                      —
                                                   
                                                   
                                                      Σημείο 3 – Παράρτημα 1 – γραμμή AP2, στήλη F – Ποσό που καταλογίζεται στα ταμεία και στήλη F7 – Ποσό που καταλογίζεται στα ταμεία + συν ποσό που καταβλήθηκε ήδη και περιορίζεται στη συνεισφορά του ταμείου ·
                                                   
                                                
                                                      —
                                                   
                                                   
                                                      Σημείο 4 – Υπολογισμός ετήσιου υπολοίπου – γραμμή AP2, στήλη CA και στήλη R – Ποσό που καταλογίζεται στα ταμεία·
                                                   
                                                
                                                      —
                                                   
                                                   
                                                      Σημείο 5 – Ετήσιο υπόλοιπο – στήλη T – Αναθεωρημένο ποσό που καταλογίζεται στα ταμεία·
                                                   
                                                
                                                      —
                                                   
                                                   
                                                      Σημείο 5 – Ετήσιο υπόλοιπο – στήλη V – γραμμή «Προς ανάκτηση»·
                                                   
                                                
                                    
                        
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δύο λόγους.
      
                  1.
               
               
                  Με τον πρώτο λόγο προβάλλεται μη δέουσα άσκηση της αρμοδιότητας της Ευρωπαϊκής Επιτροπής κατά τον υπολογισμό του ποσού που καταλογίζεται στα ταμεία και παραβίαση της αρχής της προστασίας της δικαιολογημένης εμπιστοσύνης
                  
                              —
                           
                           
                              Η Ρουμανία θεωρεί ότι οι υπηρεσίες της Επιτροπής εφάρμοσαν εσφαλμένως το ποσοστό συγχρηματοδότησης 75 % για τους άξονες προτεραιότητας 1 και 2 σχετικά με τις μεταφορές, καθότι, κατά τον χρόνο της αποδοχής των λογαριασμών για την οικονομική χρήση 2017-2018, ίσχυε η απόφαση C(2018) 8890 τελικό, με την οποία εγκρίθηκε η τροποποίηση POIM υπό την έννοια της αύξησης του ποσοστού συγχρηματοδότησης από το 75 % στο 85 % για τα έργα σχετικά με τον τομέα των μεταφορών (άξονες προτεραιότητας 1 και 2 του POIM).
                           
                        
                              —
                           
                           
                              Επιπλέον, λαμβανομένων υπόψη των σαφών διατάξεων της απόφασης C(2018) 8890 τελικό, καθώς και της απουσίας διατάξεων, στον κανονισμό 1303/2013, που να περιορίζουν την εφαρμογή ποσοστού συγχρηματοδότησης εγκριθέντος διά απόφασης για οικονομικές χρήσεις που περιλαμβάνουν εν εξελίξει διαδικασίες, η Ρουμανία θεωρεί ότι με την παράλειψη εφαρμογής ποσοστού συγχρηματοδότησης 85 %, που εγκρίθηκε διά της απόφασης C(2018) 8890 τελικό, η προσβαλλόμενη απόφαση παραβιάζει της αρχή της προστασίας της δικαιολογημένης εμπιστοσύνης.
                           
                        
            
                  2.
               
               
                  Με το δεύτερο λόγο ακυρώσεως προβάλλεται παραβίαση της υποχρέωσης αιτιολόγησης που προβλέπεται στο άρθρο 296, δεύτερη παράγραφος, ΣΛΕΕ και της αρχής της χρηστής διοίκησης.
                  
                              —
                           
                           
                              Η Ρουμανία υποστηρίζει ότι παραβιάστηκε η υποχρέωση αιτιολόγησης που προβλέπεται στο άρθρο 296, δεύτερη παράγραφος, ΣΛΕΕ, καθόσον η προσβαλλόμενη απόφαση δεν περιέχει νομική βάση σχετικά με τους λόγους για τους οποίους η Επιτροπή απέκλεισε για την οικονομική χρήση 2017-2018 την εφαρμογή αυξημένου ποσοστού συγχρηματοδότησης ύψους 85 %, το οποίο ορίστηκε διά της απόφασης C(2018) 8890 τελικό.
                           
                        
                              —
                           
                           
                              Επιπλέον, η Ρουμανία θεωρεί ότι η διφορούμενη θέση της Επιτροπής στο πλαίσιο της διαδικασίας λήψης αποφάσεων που κατέληξε στην έκδοση της απόφασης C(2019) 4027 τελικό, από κοινού με την καθυστερημένη απάντηση των υπηρεσιών της Επιτροπής στα ερωτήματα που έθεσαν οι ρουμανικές αρχές, αποτελεί παραβίαση της αρχής της χρηστής διοίκησης.